Dacă în fragmentele prezentate de presă se notează la capitolul nereguli tergiversarea și peste 10 ani a unor dosare și anchete și „o comunicare defectuoasă” a șefei DNA care „evită recunoașterea propriei responsabilități în situații de eșec”, concluziile preliminare publicate, în formă scanată, pe site-ul Direcției o prezintă pe Laura Codruța Kovesi într-o lumină extrem de favorabilă.  În replică, Inspecția Judiciară acuză DNA de „manifestări emoționale”, precizând că instituția condusă de Kovesi nu are fundament legal pentru a da publicității concluziile raportului inspectorilor judiciari.